ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-484503/8-2018

13.12.2018

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број **1327/2018 (3000/0564/2018)**

, за набавку **Лежајеви - ТЕНТ**, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У делу конкурсне документације3.2.1.Техничка документација која се доставлја приликом испоруке добара, захтевано је следеће: "Понуђач је дужан да приликом испоруке  достави важећи сертификат ISO 9001 (или одговарајући) произвођача понуђених добара, из којег се јасно види да је издат од стране сертификованог тела и да поред осталог обавезно мора да обухвата производњу понуђених добара, уклјучујући и ИСО сертификације (или одговарајуће) за сваку поједину фабрику у којој се производе понуђена добра. Без наведених сертификата роба неће бити примлјена у магацин."

**Сертификат ISO 9001** је документ који издаје сертификационо тело и којим се потврђује да носилац сертификата спроводи систем управљања квалитетом кроз процедуре свог пословања и садржи обим сертификације везано за локације или корпоративно седиште носиоца сертификата (у конкретном случају – произвођача понуђених добара). Овај документ се најчешће налази јавно објављен на wебсите-у самог произвођача и исти има смисла достављати искључиво уз понуду, да би се доказало да произвођач понуђених добара има успостављен систем управљања квалитетом кроз своје процесе, па се, као такав, може посматрати  као доказ пословног и/или  техничког капацитета произвођача понуђених добара, као један од предуслова за квалитет производа и за евентуални избор од стране Наручиоца.

**Захтевани  серификат није документ** који би представљао потврду о квалитету И техничким карактеристикама, оргиналности нити пореклу добара приликом испоруке, па самим тим се не може сматрати валидним  техничким документом**који је у било какој  логичној вези са предметом набавке тј.  робом приликом пријема у магацин.**

**Типови докумената који се издају уз робу која се испоручује дефинисани су европским стандардом EN 10204**, издаје их произвођач испоручених добара, односе се на сама добра која су предмет испоруке тј. пријема у магацин и представљају потврду произвођача да су та добра усаглашена са захтевима Наручиоца (нпр **сертификат EN 10204 тип 2.1 или тип 2.2**).

У посебним случајевима, када су у питању нестандардна добра или добра произведена по специјалном захтеву, они могу садржати и резултате испитивања узорка испоручених добара у зависности од врсте добара и захтева самог Наручиоца (нпр. сетрификат  EN 10204 тип 3.1)

Овакав сертификат (поред сертификата о пореклу испоручених добара који издаје привредна комора земље у којој су добра произведена) представља **једини валидан и сврсисходан технички документ који се доставља уз испоручену робу и као такав потврђује усаглашеност, квалитет и оргиналност испоручених производа** (самог носиоца сертификата, тј., поизвођача испоручених добара).

У тренутку када је Наручилац већ изабрао понуду одређеног понуђача и са њим склопио Уговор за испоруку производа одређеног произвођача, потпуно је бесмислено захтевати да се уз робу достави  документ који се, ни на који начин, не односи на саму робу  која је предмет пријема у магацин (сертификат ISO 9001 се може, без ограничења, одштампати са сајта произвођача и приложити уз робу чак и кад иста није произведена на локацији која је наведена на сертификату, па чак ни од произвођача који је носилац сертификата).

У складу са горе наведеним, молимо Наручиоца да изврши измену у делу конкурсне документације3.2.1.*Техничка документација која се доставлја приликом испоруке добара*, тако да захтевану документацију дефинише у складу са одговарајућим стандардом EN 10204 тип 2.1 или 2.2 (с обзиром да су, у конкретном случају, у питању стандардизована добра), **којим се утврђује документација која се односи на усаглашеност испоручених  добара ( њихових карактеристика, квалитета и оригиналности)  са понуђеним, што и јесте циљ и намена пратеће техничке документације  приликом пријемне контроле  у магацину Наручиоца.**

Упозоравамо Наручиоца да је у складу са чл.61 ЗЈН у обавези да конкурсну документацију припреми тако да Понуђачи могу на основу ње да припреме И доставе прихватљиве понуде.

**ОДГОВОР 1:**

Наручилац има утврђене процедуре за квалитативан пријем добара по којима ће у случају сумње у квалитет извршити проверу усаглашености у акредитованој лабораторији.

Како је предмет набавке обиман у погледу врсте и количине добара, несврсисходно је вршити испитивање сваког појединачног лежаја те Наручиоцу захевани сертификат ISO 9001 (или одговарајући) произвођача понуђених добара, из којег се јасно види да је издат од стране сертификованог тела и да поред осталог обавезно обухвата производњу понуђених добара, укључујући и ИСО сертификације (или одговарајуће) за сваку поједину фабрику у којој се производе понуђена добра, доказује да су испоручена добра произведена у процесу производње који је обухваћен системом управљања квалитетом кроз процедуре пословања самог произвођача.

Захтеви Наручиоца који су наведени у тачки 3.2 и 3.2.1 Техничке спецификације Конкурсне документације у погледу обележавања, паковања као и документа која прате испоруку представљају додатну сигурност Наручиоцу да ће добра која су понуђена бити управо и испоручена.

Имајући у виду напред наведено наручилац остаје при захтевима из конкурсне документације.

 КОМИСИЈА

\_\_\_\_\_\_\_\_\_\_\_\_-члан/заменик члана

 (име/презиме)

\_\_\_\_\_\_\_\_\_\_\_\_-члан/заменик члана

 (име/презиме)

\_\_\_\_\_\_\_\_\_\_\_\_-члан/заменик члана

 (име/презиме)